b'\n_START_ARTICLE_\nV\xc3\xb5uk\xc3\xbcla linnus\n_START_PARAGRAPH_\nV\xc3\xb5uk\xc3\xbcla linnam\xc3\xa4gi ehk Kindralihaud on muinaslinnus P\xc3\xb5lva maakonnas, R\xc3\xa4pina vallas, V\xc3\xb5uk\xc3\xbcla k\xc3\xbclas.\n_START_SECTION_\nM\xc3\xa4lestise kirjeldus\n_START_PARAGRAPH_\nLinnam\xc3\xa4gi asetseb V\xc3\xb5handu j\xc3\xb5e k\xc3\xb5rgel j\xc3\xb5e l\xc3\xa4\xc3\xa4nekaldal neemikul. L\xc3\xb5una pool liitub linnuseala muu kaldapealsega ja siit on tulnud seda valliga tugevamini kindlustada. Kolmnurkse p\xc3\xb5hiplaaniga linnusekoha 45 m pikkuse idak\xc3\xbclje moodustab Ahja j\xc3\xb5e enam kui 10 m k\xc3\xb5rgune kaldaj\xc3\xa4rsak, aga osa platoo idaservast n\xc3\xa4ib olevat j\xc3\xb5kke varisenud. L\xc3\xb5unapoolses osas on 2,5 m k\xc3\xb5rgune vall. Poolkaarena \xc3\xbcmber linnuse\xc3\xb5ue l\xc3\xb5una- l\xc3\xa4\xc3\xa4ne ja p\xc3\xb5hjsk\xc3\xbcljel kulgeva liivavalli k\xc3\xb5rgus on 1 m. Linnust piirab kagu-, l\xc3\xb5una- ja l\xc3\xa4\xc3\xa4neosas madal kraav. Linnuse\xc3\xb5ue pikkus on 30 m, 17 m laiune, pindala on 650-700 ruutmeetrit. Kultuurikiht n\xc3\xa4ib puuduvat. Kaitseehituse iseloomu j\xc3\xa4rgi otsustades kuulub linnam\xc3\xa4gi II aastatuhande algusesse.'